Kotsøy

Kotsøy er ei grend i Midtre Gauldal kommune i Trøndelag. Grenda ligger langs elva Gaula i Gauldalen, ca. 16 km sørøst for kommunesenteret Støren. Grunnkretsen Kotsøy hadde 155 innbyggere i 2017. Riksvei 30, som starter ved Støren og fortsetter til Røros og videre til Koppang, passerer Kotsøy. Fylkesvei 6560 til Budal starter her. Jernbanestasjonen Kotsøy stasjon på Rørosbanen ligger ved Kotsøy. Stasjonen åpnet som stoppested i 1890, og ble oppgradert til stasjon i 1910, før den ble nedgradert til holdeplass i 1975.

Referanser 

Bosetninger i Midtre Gauldal
Bygder og grender i Trøndelag